Baik imunitas bawaan wan adaptif bagantung pada kamampuan sistim imun gasan mambidaakan molekul self wan non-self. Dalam imunologi, molekul self adalah komponen awak organisma nang kawa dibidaakan matan bahan asing ulih sistim imun. Sabaliknya, molekul non-self adalah nang dianggap sabagai molekul asing. Satu kalas matan molekul non-self adalah antigen (handapnya matan bahasa Inggris antibody generator atawa "pambangkit antibodi") yaitu bahan-bahan nang maikat réséptor imun tartantu wan mambangkitakan réspons imun.